ໃນຕອນຄໍ່າຂອງວັນທີ 5 ທັນວາ 2018 ຜ່ານມາ ຢູ່ທີ່ສະຖານເອກອັກຄະຣາຊະທູດໄທ ປະຈຳ ສປປ ລາວ, ໄດ້ຈັດພິທີສະເຫຼີມສະຫຼອງວັນພໍ່ແຫ່ງຊາດ ແລະ ວັນຊາດໄທ, ໂດຍການໃຫ້ກຽດເຂົ້າຮ່ວມຂອງທ່ານ ສົມມາດ ພົນເສນາ ລັດຖະມົນຕີ ກະຊວງຊັບພະຍາກອນ ແລະ ສິ່ງແວດລ້ອມ, ທ່ານ ນາງ ຄໍາເພົາ ເອີນທະວັນ ຮອງລັດຖະມົນຕີ ກະຊວງການຕ່າງປະເທດ ມີບັນດາ ຮອງລັດຖະມົນຕີ, ທູຕານຸທຸດ ແລະ ຜູ້ຕາງໜ້າອົງການຈັດຕັ້ງສາກົນ, ພ້ອມດ້ວຍແຂກຖືກເຊີນ ເຂົ້າຮ່ວມ. ທ່ານ ກຽດຕິຄຸນ ຊາດປະເສີດ ເອກອັກຄະຣາຊະທູດໄທ ປະຈຳ ສປປ ລາວ ໄດ້ກ່າວວ່າ: ວັນທີ 5 ທັນວາ ຂອງທຸກປີ ນອກຈາກວັນຊາດແລ້ວ ຍັງເປັນວັນສະເຫຼີມພຣະຊົນມະພັນສາຂອງພຣະບາດສົມເດັດ ພຣະປະຣະມິນທະຣະມະຫາພູມິພົນ ອະດຸນຍະເດດ ບໍຣົມມະນາດບໍພິດ ແລະ ວັນພໍ່ແຫ່ງຊາດ ແຫ່ງ ຣາຊະອານາຈັກໄທ ນຳອີກ. ພາຍໃນງານຍັງມີການສະແດງສິລະປະວັນນະຄະດີ ແລະ ງານລ້ຽງອາຫານຄໍ່າແບບບຸບເຟ ໂດຍມີບັນດາຮ້ານອາຫານຈາກປະເທດໄທ ແລະ ລາວ ...Read More »
ຂ່າວ ພາຍໃນປະເທດ
ເມືອງຈຳປາສັກ ກະກຽມບູລະນະ ວັດບ້ານເມືອງກາງ
ເມືອງຈຳປາສັກ ກະກຽມບູລະນະ ວັດບ້ານເມືອງກາງ (ພຸດທະວັນນະຣາມ) ເຊິ່ງເປັນວັດເກົ່າແກ່ທີ່ສຸດ ໃນເມືອງຈຳປາສັກທີ່ສ້າງຂຶ້ນໃນສະຕະວັດທີ່ 19 (ຄສ 2042) ໃນວັນທີ 1 ທັນວາ 2018 ທີ່ຜ່ານມາ ອໍານາດການປົກຄອງເມືອງ ຈໍາປາສັກ ໄດ້ເປີດກອງປະຊຸມປຶກສາຫາລື ແລະ ລະດົມທຶນ ບູລະນະ ວັດບ້ານເມືອງກາງ (ພຸດທະວັນນະຣາມ) ຝ່າຍສົງນໍາໂດຍພຣະອາຈານ ມະຫາສຸວັນ ທະລາດ ປະທານ ອພສ ແຂວງຈໍາປາສັກ ທ່ານ ຄໍາຕັນ ຊົມພັນດອນ ເຈົ້າເມືອງໆຈໍາປາສັກ ເມືອງຈຳປາສັກກະກຽມບູລະນະວັດບ້ານເມືອງກາງເຊິ່ງເປັນວັດທີ່ເກົ່າແກ່ທີ່ສຸດໃນເມືອງຈຳປາສັກ ເມືອງຈຳປາສັກກະກຽມບູລະນະວັດບ້ານເມືອງກາງເຊິ່ງເປັນວັດທີ່ເກົ່າແກ່ທີ່ສຸດໃນເມືອງຈຳປາສັກ Posted by ສະຖານິໂທລະພາບແຂວງຈຳປາສັກ on Wednesday, December 5, 2018 ຂອບໃຈສະຖານີໂທລະພາບແຂວງຈໍາປາສັກRead More »
ຕົວເລກຂອງນັກທ່ອງທ່ຽວ ແມ່ນເພີ່ມຂຶ້ນເປັນທະວີຄູນ ຖ້າສົມທຽບໃສ່ 8 ປີຜ່ານມາ.
ພາຍຫຼັງທີ່ທາງແຂວງ ຊຽງຂວາງ ໄດ້ມີການປັບປຸງ ແລະ ພັດທະນາບັນດາແຫຼ່ງທ່ອງທ່ຽວ ພາຍໃນແຂວງ ເພຶ່ອຮອງຮັບນັກທ່ອງທ່ຽວ ພາຍໃນ-ຕ່າງປະເທດ ໄດ້ຮັບຄວາມສະດວກສະບາຍກວ່າເກົ່າ ເຫັນໄດ້ວ່າ ຕົວເລກຂອງນັກທ່ອງທ່ຽວແມ່ນເພີ່ມຂຶ້ນເປັນທະວີຄູນຖ້າສົມທຽບໃສ່ 8 ປີຜ່ານມາ. ໂດຍສະເພາະ ຜ່ານການຈັດຕັ້ງປະຕິບັດ ປີທ່ອງທ່ຽວລາວ ເຮັດໃຫ້ນັກທ່ອງທ່ຽວເຂົ້າມາທ່ຽວຢູ່ແຂວງຊຽງຂວາງ ເພີ່ມຂຶ້ນໃນແຕ່ລະປີຄືປີ 2010 ມີນັກທ່ອງທ່ຽວເຂົ້າໄປແຂວງຊຽງຂວາງ 33 856 ຄົນ, ປີ 2017 ມີ 130 261 ຄົນ,ປີ 2018 ມີື 144 728 ຄົນ ເຊິ່ງສາມາດສ້າງລາຍຮັບໄດ້ 12 ລ້ານກວ່າໂດລາ. ໃນອີກບໍ່ດົນ ປະມານກາງປີ 2019 ໄຫຫີນ ຊຽງຂວາງ ຈະຖືກບັນທຶກເປັນມໍລະດົກໂລກ ສິ່ງດັ່ງກ່າວນີ້ ຈະສົ່ງຜົນໃນທາງບວກໃຫ້ແກ່ການທ່ອງທ່ຽວຂອງແຂວງ ແລະ ການພັດທະນາເສດຖະກິດ-ສັງຄົມ ໂດຍລວມພາຍໃນແຂວງ ຊຽງຂວາງ. ນີ້ຄືຄໍາກ່າວຂອງທ່ານ ບຸນຕົ້ນ ຈັນທະພອນ ເລຂາພັກແຂວງ ເຈົ້າແຂວງໆ ຊຽງຂວາງ ໃນງານບຸນປະເພນີເຂົ້າໄກ່ນ້ອຍ ປະຈໍາປີ 2018 ທີ່ຈັດຂຶ້ນໃນວັນທີ 5 ...Read More »
ເຝິກອົບຮົມການໂຄສະນາເຜີຍແຜ່ ກົດໝາຍ ແລະ ນິຕິກຳ ກ່ຽວກັບການຕ້ານການຄ້າມະນຸດ ຢູ່ເມືອງສິງ
ກົມໂຄສະນາເຜິຍແຜ່ກົດໝາຍ ກະຊວງຍຸຕິທຳ ຈັດຊຸດເຝິກອົບຮົມການໂຄສະນາເຜີຍແຜ່ ກົດໝາຍ ແລະ ນິຕິກຳ ກ່ຽວກັບການຕ້ານການຄ້າມະນຸດ ຢູ່ເມືອງສິງ ແຂວງ ຫຼວງນ້ຳທາ, ຊຸດຝຶກອົບຮົມດັ່ງກ່າວໄດ້ຈັດຂຶ້ນໃນວັນທີ 4 ທັນວາ 2018 ຜ່ານມາ ຢູ່ທີ່ສະໂມສອນກອງບັນຊາການທະຫານ ເມືອງສິງໂດຍການເຂົ້າຮ່ວມ ແລະ ເປັນປະທານຂອງ ທ່ານ ບຸນພວມ ສໍສຸພາບ ຮອງເຈົ້າເມືອງ ເມືອງສິງ, ທ່ານ ເພັດສະຫວັນ ຮອງຫົວໜ້າພະແນກ ຍຸຕິທຳແຂວງ, ທ່ານ ສຸວັດ ດວງຕາ ຫົວໜ້າພະແນກ ໂຄສະນາເຜີຍແຜ່ກົດໝາຍ, ກົມໂຄສະນາເຜີຍແຜ່ກົດໝາຍ ກະຊວງຍຸຕິທຳ ພ້ອມດ້ວຍນັກສຳມະນາກອນ ເຂົ້າຮ່ວມທັງໝົດ 33 ທ່ານ, ຍິງ 09 ທ່ານ. ຊຸດເຝິກອົບຮົມຈະໄດ້ດຳເນີນໄປເປັນເວລາ 3 ວັນ. ຈຸດປະສົງ ເພື່ອເປັນການຍົກສູງຄວາມຮັບຮູ້ກ່ຽວກັບທັກສະ, ເຕັກນິກ, ວິທີການໂຄສະນາເຜີຍແຜ່ບັນດາກົດໝາຍໃຫ້ແກ່ພະນັກງານ ເພື່ອເປັນພື້ນຖານໃນການນຳເອົາບັນດາກົດໝາຍລົງໄປເຜີຍແຜ່ໃຫ້ແກ່ປະຊາຊົນບັນດາເຜົ່າໄດ້ຮັບຮູ້, ເຂົ້າໃຈ ແລະ ພ້ອມກັນປົກປ້ອງ ແລະ ຊ່ວຍເຫຼືອຜູ້ຖືກເຄາະຮ້າຍຢ່າງທັນການ ແລະ ນຳເອົາຜູ້ກຳທຳຜິດມາດຳເນີນຄະດີຕາມກົດໝາຍ. ຂໍ້ມູນຈາກ: ນສພ ...Read More »
ທ່ານນາງ ປານີ ຢາທໍ່ຕູ້ ຕ້ອນຮັບສົມເດັດ ຮຸນແຊນ
ວັນທີ 5 ທັນວາ 2018 ຜ່ານມານີ້, ທ່ານນາງ ປານີ ຢາທໍ່ຕູ້ ປະທານສະພາແຫ່ງຊາດ ໄດ້ໃຫ້ກຽດຕ້ອນຮັບ ສົມເດັດ ອັກຄະມະຫາເສນາບໍດີ ເຕໂຈ ຮຸນແຊນ ນາຍົກລັດຖະມົນຕີ ແຫ່ງຣາຊະອານາຈັກ ກຳປູເຈຍ ພ້ອມດ້ວຍຄະນະ ໃນໂອກາດເດີນທາງມາຢ້ຽມຢາມ ສປປ ລາວ ຢ່າງເປັນທາງການ ໃນລະຫວ່າງວັນທີ 5-6 ທັນວາ 2018 ນີ້. ໂອກາດດັ່ງກ່າວ, ທ່ານນາງ ປານີ ຢາທໍ່ຕູ້ ໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງ ຕໍ່ ການເດີນທາງມາຢ້ຽມຢາມ ສປປ ລາວ ຂອງ ສົມເດັດ ອັກຄະມະຫາເສນາບໍດີ ເຕໂຈ ຮຸນແຊນ ພ້ອມດ້ວຍຄະນະ ເຊິ່ງເປັນການປະກອບສ່ວນອັນສຳຄັນ ເຂົ້າໃນການເສີມຂະຫຍາຍ ສາຍພົວພັນມິດຕະພາບ ແລະ ການຮ່ວມມືຮອບດ້ານ ລະຫວ່າງສອງລັດຖະບານ ລາວ-ກຳປູເຈຍ ທີ່ມີມາແຕ່ດົນນານແລ້ວນັ້ນ ໃຫ້ໄດ້ຮັບການພັດທະນາ ແລະ ແຕກດອກອອກຜົນ ຂຶ້ນໄປເລື້ອຍໆ. ສົມເດັດ ອັກຄະມະຫາເສນາບໍດີ ເຕໂຈ ຮຸນແຊນ ...Read More »
ມອບ-ຮັບ ໃບຢັ້ງຢືນຖິ່ນກໍາເນີດເຂົ້າໄກ່ນ້ອຍຊຽງຂວາງ (GI) ເປັນທາງການ
ໃນງານປະເພນີບຸນເຂົ້າໄກ່ນ້ອຍປະຈຳປີ 2018 ຈັດຂຶ້ນໃນວັນທີ 05 ທັນວາ 2018 ຢູ່ທີ່ເມືອງແປກ ແຂວງຊຽງຂວາງ ກະຊວງວິທະຍາສາດ ແລະ ເຕັກໂນໂລຊີ ຮ່ວມກັບແຂວງຊຽງຂວາງ ໄດ້ຈັດພີທີມອບ-ຮັບ ໃບຢັ້ງຢືນຖິ່ນກໍາເນີດເຂົ້າໄກ່ນ້ອຍຊຽງຂວາງ (GI) ໃຫ້ແກ່ສະມາຄົມສົ່ງເສີມເຂົ້າໄກ່ນ້ອຍຊຽງຂວາງ ຢ່າງເປັນທາງການ ພິທີມອບລະຫວ່າງທ່ານ ບໍ່ວຽງຄໍາ ວົງດາລາ ລັດຖະມົນຕີ ກະຊວງວິທະຍາສາດ ແລະ ເຕັກໂນໂລຊີ ແລະ ທ່ານ ບຸນຕົ້ນ ຈັນທະພອນ ເຈົ້າແຂວງໆຊຽງຂວາງ. ການຈົດທະບຽນຖິ່ນກໍາເນີດເຂົ້າໄກ່ນ້ອຍຫົວພັນ ແມ່ນໄດ້ເລີ່ມຂຶ້ນໃນຕົ້ນປີ 2016 ພາຍໃຕ້ການນໍາພາຢ່າງໃກ້ສິດ ແລະ ເອົາໃຈໃສ່ ຂອງຄະນະນໍາກະຊວງ ແລະ ອໍານາດການປົກຄອງແຂວງຊຽງຂວາງ; ກົມຊັບສິນທາງປັນຍາ ໄດ້ສົມທົບກັບຂະແໜງການກ່ຽວຂ້ອງຈາກຂັ້ນສູນກາງ ແລະ ທ້ອງຖິ່ນ, ຜູ້ຜະລິດ ແລະ ຜູ້ປະກອບການເຂົ້າໄກ່ນ້ອຍ ແຂວງຊຽງຂວາງ ເປັນເຈົ້າການໃນການຕັ້ງປະຕິບັດ;ໄດ້ຮັບການສະໜັບສະໜູນທາງດ້ານເຕັກນິກວິຊາການ ແລະ ທຶນຮອນຈາກອົງການພັດທະນາແຫ່ງປະເທດຝລັ່ງ (AFD) ຜ່ານອົງການອາຫານ ແລະ ກະສິກໍາ (FAO) ປະຈໍາ ສປປລາວ. ໃນຂະບວນການຈົດທະບຽນຖິ່ນກໍາເນີດດັ່ງກ່າວ ໄດ້ມີການເຕົ້າໂຮມຜູ້ຜະລິດ ແລະ ຜູ້ປະກອບການ ...Read More »
ສະໝັກດ່ວນ!!! ຖ້າຢາກໄດ້ທຶນໄປສຶກສາຕໍ່ທີ່ Beijing ປະເທດຈີນ
ແຈ້ງການກ່ຽວກັບທຶນການສຶກສາ ຂອງມະຫາວິທະຍາໄລ Beijing Institute of Technology (BIT) ເປີດໂອກາດໃຫ້ຄົນລາວ ໄດ້ສະໝັກແລ້ວ ມີທັງລະບົບ ທີ່ຮຽນເປັນພາສາອັງກິດ ແລະ ພາສາຈີນ. ປິດຮັບສະໝັກ: 31/12/2018 ລາຍລະອຽດ ການສະໝັກ ແມ່ນຕາມແຈ້ງການຂ້າງລຸ່ມນີ້. ສົນໃຈຕິດຕໍ່ສອບຖາມຂໍ້ມູນທີ່ພະແນກຄຸ້ມຄອງທຶນການສຶກສາ ແລະ ນັກສຶກສາ ທີ່ຫ້ອງ 108. ສອບຖາມຂໍ້ມູນເພີ່ມຕື່ມໂທ: 021 255034 ໃນໂມງລັດຖະການ ທີ່ມາ: Lao Youth Radio FM 90.0 Mhz Posted by Lao Youth Radio FM 90.0 Mhz on Tuesday, December 4, 2018Read More »
ສ້າງສື່ສຽງໃຫ້ປະເທດອີກແລ້ວ ນັກຮຽນລາວ ຍາດໄດ້ຮອງຊະນະເລີດ ແຂ່ງຂັນຖາມຕອບຄວາມຮູ້ກ່ຽວກັບອາຊຽນ
ເປັນຂ່າວທີ່ປະຊາຊົນລາວທົ່ວປະເທດ ຕ້ອງປິຕິຊົມຊື່ນເປັນຢ່າງຍິ່ງ ເມື່ອນັກຮຽນຈາກ ສປປ ລາວ ສາມາດຍາດໄດ້ອັນດັບຮອງຊະນະເລີດ ໃນການ ແຂ່ງຂັນຖາມ-ຕອບ ຄວາມຮູ້ກ່ຽວກັບອາຊຽນ ລະດັບພາກພື້ນຄັ້ງທີ 8 (8th ASEAN Quiz, regional level) ປີ 2018 ທີ່ເມືອງບາຫລີ, ປະເທດ ອິນໂດເນເຊຍ. ໃນວັນທີ 5 ທັນວາ 2018 ສ່ວນລາຍລະອຽດຈະແຈ້ງໃຫ້ຊາບຕື່ມຕາມຫຼັງ. ຂອບໃຈພາບແລະຂໍ້ມູນຈາກເຟສບຸກ Vorasack PravongRead More »
ຮອງລັດຖະມົນຕີ ຖວທ ຕ້ອນຮັບຄະນະຜູ້ແທນຫວຽດນາມ
ໃນວັນທີ 5 ທັນວາ 2018, ທ່ານ ບົວເງິນ ຊາພູວົງ ຮອງລັດຖະມົນຕີ ກະຊວງຖະ ແຫລງຂ່າວ, ວັດທະນະທຳ ແລະ ທ່ອງທ່ຽວ (ຖວທ) ໄດ້ຕ້ອນຮັບການເຂົ້າຢ້ຽມຂ່ຳນັບ ຂອງ ທ່ານ ຫວຽນ ເທ່ ຮຸ່ງ ຫົວໜ້າກົມມໍລະດົກ-ວັດທະນະທຳ ກະຊວງວັດທະນະທຳ, ກິລາ ແລະ ທ່ອງທ່ຽວ ແຫ່ງ ສສ.ຫວຽດນາມ ພ້ອມດ້ວຍຄະນະ ໃນໂອກາດເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ ເພື່ອເຂົ້າຮ່ວມກອງປະຊຸມປຶກສາຫາລື ລະຫວ່າງ ຊ່ຽວຊານ ລາວ-ຫວຽດນາມ ກ່ຽວກັບການກະກຽມນຳເອົາປ່າສະຫງວນແຫ່ງຊາດຫີນໜາມໜໍ່ ເຂົ້າເປັນມໍລະດົກຮ່ວມຊາຍແດນ ກັບອຸທິຍານຟອງຍາແກບັງ ໃນລະ ຫວ່າງ ວັນທີ 4-5 ທັນວາ 2018 ທີ່ນະຄອນຫລວງວຽງຈັນ. ໃນໂອກາດດັ່ງກ່າວ, ທ່ານ ບົວເງິນ ຊາພູວົງ ໄດ້ສະແດງຄວາມຍິນດີຕ້ອນຮັບ, ຊົມເຊີຍ ແລະ ຕີລາຄາສູງຕໍ່ ທ່ານ ຫວຽນ ເທ່ ຮຸ່ງ ທີ່ໄດ້ນຳພາຄະນະມາມາຢ້ຽມຢາມ ...Read More »
ປະທານປະເທດ ຕ້ອນຮັບ ນາຍົກລັດຖະມົນຕີ ກຳປູເຈຍ.
ໃນວັນທີ 5 ທັນວາ 2018, ທ່ານ ບຸນຍັງ ວໍລະຈິດ ປະທານປະເທດ ແຫ່ງ ສປປ ລາວ ໄດ້ໃຫ້ກຽດຕ້ອນຮັບ ສົມເດັດ ອັກຄະມະຫາເສນາບໍດີ ເຕໂຈ ຮຸນແຊນ ນາຍົກລັດຖະມົນຕີ ແຫ່ງ ຣາຊະອານາຈັກ ກຳປູເຈຍ ພ້ອມດ້ວຍຄະນະ ໃນໂອກາດເດີນທາງມາຢ້ຽມຢາມ ສປປ ລາວ ຢ່າງເປັນທາງການ ໃນລະຫວ່າງວັນທີ 5-6 ທັນວາ 2018 ນີ້. ໃນໂອກາດດັ່ງກ່າວ, ທ່ານ ບຸນຍັງ ວໍລະຈິດ ໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງ ຕໍ່ ສົມເດັດ ອັກຄະມະຫາເສນາບໍດີ ເຕໂຈ ຮຸນແຊນ ທີ່ໄດ້ນຳພາຄະນະເດີນທາງມາຢ້ຽມຢາມ ສປປ ລາວ ໃນຄັ້ງນີ້, ເຊິ່ງເປັນການປະກອບສ່ວນອັນສຳຄັນ ເຂົ້າໃນການເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືໃນທຸກຂົງເຂດວຽກງານ ລະຫວ່າງສອງລັດຖະບານ ລາວ-ກຳປູເຈຍ ທີ່ມີມາແຕ່ດົນນານແລ້ວນັ້ນ ໃຫ້ໄດ້ຮັບການພັດທະນາ ແລະ ສືບຕໍ່ ໃຫ້ການສະໜັບສະໜູນຊ່ວຍເຫລືອເຊິ່ງກັນ ແລະ ກັນ ໃນອະນາຄົດ ...Read More »